
				A tots els qui, a la infantesa, han sofert el dolor de ser silenciats per l’abús, la violència i el maltractament. 

				A totes les persones que lluiten per donar veu al patiment dels altres. 

				Pel dret dels infants al respecte i a créixer en una família en un ambient de felicitat, amor i comprensió.

				T’explicaré la meva història, i espero que la puguis escoltar abans que la meva veu desaparegui i jo desaparegui amb ella.

				No sé exactament quan va començar tot…

				…però un dia em vaig adonar que el Llop Ferotge m’observava.

				Vaig mirar d’explicar-ho a la mare, però em va dir que el Llop 

				no era pas mala persona. 

				Als adults els fa por 

				creure en els monstres!

				Una nit vaig notar que se m’acostava…

				Vaig intentar fugir, però el llop havia tret el forrellat de la meva habitació i del bany. Ja no em podia amagar, les portes no tancaven!

				El Llop em va prometre que no ho tornaria a fer. Es va disculpar i em va dir que ERA EL NOSTRE SECRET, que jo era una bona nena. Quan em va somriure, fins i tot vaig creure que deia la veritat.

				Però era mentida,perquè els monstresno tenen paraula.

